Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2011 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (Αίτηση EGF/2011/010 AT/Austria Tabak από την Αυστρία) /* COM/2013/0119 final */





ΑΙΤΙΟΛΟΓΙΚΗ ΕΚΘΕΣΗ Το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[1] επιτρέπει την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) μέσω μηχανισμού ευελιξίας, μέχρι το ετήσιο ανώτατο όριο των 500 εκατομμυρίων ευρώ, πέραν και επιπλέον των σχετικών κονδυλίων του δημοσιονομικού πλαισίου. Οι κανόνες χορήγησης των συνεισφορών του ΕΤΠ ορίζονται στον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση[2]. Στις 20 Δεκεμβρίου 2011, η Αυστρία υπέβαλε την αίτηση EGF/2011/010 AT/Austria Tabak για χρηματοδοτική συνεισφορά από το ΕΤΠ, κατόπιν απολύσεων στην εταιρεία Austria Tabak GmbH και σε 14 προμηθευτές και παραγωγούς επόμενων σταδίων του προϊόντος στην Αυστρία. Έπειτα από λεπτομερή εξέταση της αίτησης, η Επιτροπή συμπέρανε, σύμφωνα με το άρθρο 10 του κανονισμού (ΕΚ) αριθ. 1927/2006, ότι πληρούνται οι όροι χρηματοδοτικής συνεισφοράς στο πλαίσιο του εν λόγω κανονισμού. ΠΕΡΙΛΗΨΗ THΣ ΑΙΤΗΣΗΣ ΚΑΙ ΑΝΑΛΥΣΗ Βασικά στοιχεία: || Αριθ. αναφοράς ΕΤΠ || EGF/2011/010 Κράτος μέλος || Αυστρία Άρθρο 2 || γ) – έκτακτες συνθήκες Κύρια επιχείρηση || Austria Tabak GmbH Προμηθευτές και παραγωγοί επόμενων σταδίων του προϊόντος || 14 Περίοδος αναφοράς || 20.8.2011 – 19.12.2011 Ημερομηνία έναρξης των εξατομικευμένων υπηρεσιών || 15.11.2011 Ημερομηνία υποβολής της αίτησης || 20.12.2011 Απολύσεις κατά τη διάρκεια της περιόδου αναφοράς || 320 Απολύσεις πριν και μετά την περίοδο αναφοράς || 0 Σύνολο επιλέξιμων απολυμένων εργαζομένων || 320 Απολυμένοι εργαζόμενοι που αναμένεται να συμμετάσχουν στα μέτρα || 270 Δαπάνες για τις εξατομικευμένες υπηρεσίες (σε ευρώ) || 5 864 615 Δαπάνες για τη χρήση του ΕΤΠ[3] (σε ευρώ) || 200 000 Δαπάνες για τη χρήση του ΕΤΠ (%) || 3,3 Συνολικός προϋπολογισμός (σε ευρώ) || 6 064 615 Συνεισφορά του ΕΤΠ (65 %) (σε ευρώ) || 3 941 999 1. Η αίτηση υποβλήθηκε στην Επιτροπή στις 20 Δεκεμβρίου 2011 και συμπληρώθηκε με πρόσθετα στοιχεία έως τις 9 Οκτωβρίου 2012. 2. Η αίτηση ικανοποιεί τους όρους κινητοποίησης του ΕΤΠ, όπως αυτοί ορίζονται στο άρθρο 2 στοιχείο γ) του κανονισμού (ΕΚ) αριθ. 1927/2006, και υποβλήθηκε εντός της προθεσμίας των 10 εβδομάδων που αναφέρεται στο άρθρο 5 του εν λόγω κανονισμού. Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης ή της παγκόσμιας χρηματοπιστωτικής και οικονομικής κρίσης 3. Οι απολύσεις προκλήθηκαν από το κλείσιμο της τελευταίας εναπομείνασας εγκατάστασης παραγωγής της Austria Tabak στο Hainburg (Niederösterreich/Κάτω Αυστρία). Κατόπιν απόφασης της μητρικής της εταιρείας, της Japan Tobacco International (JTI)[4], η εν λόγω εγκατάσταση παραγωγής τσιγάρων έπαυσε σταδιακά τις δραστηριότητές της από το 2ο εξάμηνο του 2011 έως τα μέσα του 2012. 4. Προκειμένου να αποδείξει τη σχέση μεταξύ των απολύσεων και των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης, η Αυστρία προβάλλει το επιχείρημα ότι η μεταποιητική βιομηχανία προϊόντων καπνού και τσιγάρων στην ΕΕ (περιλαμβάνεται στο NACE αναθεώρηση 2 κλάδος 12[5]), έχει επηρεαστεί σοβαρά από τις αλλαγές στη μορφή του παγκόσμιου εμπορίου, ιδίως από τη σημαντική μείωση του μεριδίου αγοράς της ΕΕ και τη μετεγκατάσταση της παραγωγής σε τρίτες χώρες. Αυτές οι αλλαγές στη μορφή του εμπορίου εκφράζουν τη μείωση της κατανάλωσης τσιγάρων στις βιομηχανικές ευρωπαϊκές χώρες, καθώς και στις ΗΠΑ και στην Ιαπωνία, κατά την περασμένη δεκαετία (κυρίως λόγω των μέτρων ελέγχου των προϊόντων καπνού και της αύξησης της φορολογίας). Η Αυστρία στηρίζει τα επιχειρήματά της με την παράθεση δεδομένων από την Παγκόσμια Οργάνωση Υγείας (ΠΟΥ)[6] και την έκδοση Tobacco Atlas που δημοσιεύεται από την οργάνωση World Lung Foundation/American Cancer Society[7]. Τα στοιχεία αυτά δείχνουν ότι υπάρχει και θα εξακολουθήσει να υπάρχει μια απότομη αύξηση της ζήτησης προϊόντων καπνού στις αναδυόμενες ασιατικές χώρες και στη Ρωσία[8]. Η Κίνα, η Ρωσία και η Ινδονησία αντιπροσωπεύουν από κοινού το ένα τρίτο του παγκόσμιου πληθυσμού των καπνιστών. Σχήμα: Τάσεις μείωσης του καπνίσματος των ενηλίκων ανδρών (βιομηχανοποιημένες χώρες): 1960-2010 Πηγή: http://www.tobaccoatlas.org 5. Για να ανταποκριθεί σ’ αυτές τις εξελίξεις, η Japan Tobacco International (JTI), όπως και οι άλλες μεγάλες καπνοβιομηχανίες, μείωσε τον αριθμό των εγκαταστάσεων παραγωγής της και μετατόπισε την παραγωγή στις αναδυόμενες αγορές. Η επιχείρηση προώθησε σθεναρά την παγκοσμιοποίηση των καπνοπαραγωγικών δραστηριοτήτων της και επεξέτεινε σταθερά την επιχειρηματική βάση της, με αποτέλεσμα να έχει σήμερα στην κυριότητά της 28 εγκαταστάσεις παραγωγής παγκοσμίως[9]. Η JTI μείωσε ως προς τον αριθμό τις μάρκες τσιγάρων που διέθετε στην αγορά διατηρώντας τις πλέον υποσχόμενες και προσάρμοσε τις διαδικασίες παραγωγής της στη νέα παγκόσμια δομή η οποία επιτρέπει την ευελιξία των διαδικασιών και την ανάθεση όγκων της παραγωγής σε λιγότερο χρησιμοποιούμενες εγκαταστάσεις. Εξήγηση της απρόβλεπτης φύσης των εν λόγω απολύσεων 6. Οι αυστριακές αρχές εξήγησαν ότι η ανακοίνωση της JTI τον Μάιο του 2011 ότι θα κλείσει την εγκατάσταση παραγωγής του Hainburg και θα απολύσει όλους τους εργαζομένους προκάλεσε έκπληξη, επειδή το εργοστάσιο είχε εκσυγχρονιστεί μόλις λίγα χρόνια νωρίτερα, αφού η JTI είχε αγοράσει την Austria Tabak από τον βρετανικό όμιλο Gallaher Group το 2007. Η JTI είχε προγραμματίσει τότε να την καταστήσει επιχείρηση μεσαίου μεγέθους που να παράγει όχι μόνο αυστριακές μάρκες τσιγάρων, αλλά επίσης, με τη σταδιακή αύξηση της παραγωγής, τις λεγόμενες GFB (παγκόσμιες εμβληματικές μάρκες) που διατίθενται στο εμπόριο από τις πολυεθνικές[10]. Την εποχή εκείνη και κατά τα έτη μέχρι το 2010, αυτό θεωρήθηκε μακροπρόθεσμη στρατηγική. Ο παρακάτω πίνακας δείχνει το κλείσιμο τεσσάρων εργοστασίων της Austria Tabak από το 2005 και τις επακόλουθες 827 απολύσεις, απεικονίζοντας την αναδιοργάνωση που ανέλαβαν οι αντίστοιχοι ιδιοκτήτες, Gallaher Group, Ηνωμένο Βασίλειο (έως το 2007) και JTI[11]. Austria Tabak εγκαταστάσεις (4 + έδρα) || Ημερομηνία παύσης λειτουργίας εγκαταστάσεων || Αριθμός απολύσεων || Παρατήρηση Schwaz (Tirol) || Τέλη του 2005. || 110 || Η αίτηση δεν την αφορά Fürstenfeld (Steiermark) || Τέλη του 2005. || 48 2006: Ο όμιλος Gallaher group (ΗΒ) εκσυγχρονίζει τις εναπομένουσες εγκαταστάσεις της Austria Tabak στο Linz (Oberösterreich) και στο Hainburg (Niederösterreich) για την παραγωγή υψηλότερων ποσοτήτων τσιγάρων. 2007: Η Japan Tobacco International (JTI) αγοράζει την Austria Tabak και προβαίνει στην αναδιάρθρωσή της. Linz (Oberösterreich) || Τέλη του 2009. || 269 || Η αίτηση δεν την αφορά 2010: οι όγκοι παραγωγής που έχουν επιτευχθεί μέχρι στιγμής στο Linz μετατοπίζονται στο Hainburg όπου πλέον παράγεται το 40% των τσιγάρων που καταναλώνει η αυστριακή αγορά. 2010/2011: Η εταιρεία Philip Morris κερδίζει μερίδια αγοράς στην Αυστρία υποκαθιστώντας τις αυστριακές μάρκες. Hainburg (Niederösterreich) || Τέλη του 2011. || 320 || Αντικείμενο της αίτησης προς το ΕΤΠ Έδρα της Βιέννης || 2011/2012 || 80 || Η αίτηση δεν την αφορά Οι αυστριακές μάρκες τσιγάρων και οι παγκόσμιες εμβληματικές μάρκες παράγονται πλέον από την παγκόσμια αλυσίδα παραγωγής της JTI (28 εγκαταστάσεις παραγωγής παγκοσμίως). Αποδείξεις για τον αριθμό των απολύσεων και συμμόρφωση με τα κριτήρια του άρθρου 2 στοιχείο γ) 7. Η Αυστρία υπέβαλε την αίτηση αυτή δυνάμει των κριτηρίων παρέμβασης που προβλέπονται στο άρθρο 2 στοιχείο γ) του κανονισμού (ΕΚ) αριθ. 1927/2006. Η διάταξη αυτή επιτρέπει στους αιτούντες την παρέκκλιση από τις απαιτήσεις των άρθρων 2 στοιχείο α) και 2 στοιχείο β) σε μικρές αγορές εργασίας ή σε έκτακτες περιπτώσεις, όπου οι απολύσεις έχουν σημαντικό αντίκτυπο στην απασχόληση και την τοπική οικονομία. Στην περίπτωση αυτή ο αιτών οφείλει να διευκρινίσει ποιες από τις κύριες απαιτήσεις επιλεξιμότητας δεν πληροί η αίτησή του και επομένως από ποιες ζητά να γίνει παρέκκλιση. Οι αυστριακές αρχές διευκρίνισαν ότι με την αίτηση ζητούν παρέκκλιση από το άρθρο 2 στοιχείο α), σύμφωνα με το οποίο το κανονικό κατώτατο όριο είναι τουλάχιστον 500 απολύσεις εντός τετράμηνης περιόδου. 8. Στην αίτηση γίνεται λόγος για συνολικά 320 απολύσεις στην Austria Tabak GmbH, σε μια υπηρεσία παροχής προσωρινής εργαζομένων (Posavac) και σε 13 περαιτέρω προμηθευτές και παραγωγούς επόμενων σταδίων κατά την τετράμηνη περίοδο αναφοράς από τις 20 Αυγούστου 2011 έως 19 Δεκεμβρίου 2011. Μεταξύ αυτών, 210 απολύσεις υπολογίστηκαν σύμφωνα με την πρώτη περίπτωση και 110 υπολογίστηκαν σύμφωνα με τη δεύτερη περίπτωση του δεύτερου εδαφίου του άρθρου 2 του κανονισμού (ΕΚ) αριθ. 1927/2006. 9. Ακόμη 22 πρώην εργαζόμενοι στην Austria Tabak εγκατέλειψαν την αγορά εργασίας διότι επέλεξαν πρόωρη συνταξιοδότηση (δεν εντάσσεται στο πλαίσιο της παρούσας αίτησης ΕΤΠ). Άλλοι 80 εργαζόμενοι αναμενόταν να χάσουν τη θέση τους στην έδρα της Austria Tabak στη Βιέννη, αλλά επειδή ορισμένες από αυτές τις απολύσεις θα γίνονταν εκτός της περιόδου αναφοράς, οι 80 αυτοί εργαζόμενοι δεν συμπεριελήφθησαν στην παρούσα αίτηση κινητοποίησης του ΕΤΠ. 10. Η Αυστρία αιτιολογεί την αίτηση για στήριξη από το ΕΤΠ και η χρήση του κριτηρίου των έκτακτων συνθηκών προβάλλοντας την ιδιαίτερη κατάσταση της διασυνοριακής περιοχής όπου έλαβαν χώρα οι απολύσεις και το σοβαρό αντίκτυπο των απολύσεων στις τοπικές και περιφερειακές οικονομίες και αγορές εργασίας. Ο δήμος Hainburg είναι μία από τις ανατολικότερες πόλεις της Αυστρίας που συνορεύουν με τη Σλοβακία και βρίσκεται στο διαθρωτικά ευαίσθητη περιοχή Bruck an der Leitha[12]. Πολλοί εργαζόμενοι από τη Σλοβακία (και επίσης από την Ουγγαρία) εργάζονται στην αυστριακή πλευρά της διασυνοριακής περιοχής καθώς τα επίπεδα των μισθών είναι υψηλότερα απ’ ό, τι στη χώρα τους. Για τους πρώην εργαζομένους στην Austria Tabak, ο ανταγωνισμός με άλλα άτομα που αναζητούν εργασία είναι επομένως σκληρός. Λεπτομέρειες σχετικά με τον αναμενόμενο αντίκτυπο των απολύσεων παρατίθενται κατωτέρω. 11. Κατά την άποψη των υπηρεσιών της Επιτροπής, η ιδιαίτερη κατάσταση της περιοχής που επηρεάζεται από την απώλεια θέσεων εργασίας (αυστριακή περιοχή που συνορεύει με τη Σλοβακία) και ο σοβαρός αντίκτυπος στις τοπικές και περιφερειακές οικονομίες και αγορές εργασίας, όπως περιγράφεται από τις αυστριακές αρχές, από κοινού πληρούν το κριτήριο των εξαιρετικών περιστάσεων του άρθρου 2 στοιχείο γ) του κανονισμού (ΕΚ) αριθ. 1927/2006. Εφόσον η Austria Tabak ήταν ο δεύτερος μεγαλύτερος εργοδότης της περιοχής, με τον οποίο συνδέονταν πολλές μικρές επιχειρήσεις, ο αντίκτυπος του κλεισίματός της ήταν ιδιαίτερα σημαντικός σε τοπικό επίπεδο (περιοχή Bruck an der Leitha). Προσδιορισμός των επιχειρήσεων που προέβησαν σε απολύσεις και των εργαζομένων για τους οποίους ζητείται ενίσχυση 12. Η αίτηση αφορά 320 απολύσεις στις ακόλουθες 15 επιχειρήσεις, με 270 εργαζομένους (84,4%) για τους οποίους ζητείται βοήθεια: Επιχειρήσεις και αριθμός απολύσεων Austria Tabak GmbH || 210 || Eybel || 1 Posavac ÖWD Simacek Nitschinger Rehberger Alimanovic Mabeko || 83 4 7 2 1 1 1 || Windisch Bau GmbH Kubena Bauschutz Nagelreiter Stuhl Otto || 2 1 1 4 1 1 Συνολικός αριθμός επιχειρήσεων: 15 || Συνολικός αριθμός απολύσεων: 320 13. Οι 270 εργαζόμενοι για τους οποίους ζητείται ενίσχυση κατανέμονται ως εξής: Κατηγορία || Αριθμός || Ποσοστό Άνδρες || 225 || 83,3 Γυναίκες || 45 || 16,7 Πολίτες της ΕΕ || 253 || 93,7 Μη πολίτες της ΕΕ || 17 || 6,3 Ηλικίας 15-24 ετών || 47 || 17,4 Ηλικίας 25-54 ετών || 199 || 73,7 Ηλικίας 55-64 ετών || 24 || 8,9 Άνω των 64 ετών || 0 || 0,0 14. Δεν υπάρχουν εργαζόμενοι με μακροχρόνιο πρόβλημα υγείας ή με αναπηρία μεταξύ των εργαζομένων που δικαιούνται βοήθειας. 15. Από πλευράς επαγγελματικών κατηγοριών, η κατανομή έχει ως εξής: Κατηγορία || ISCO-08 || Αριθμός || Ποσοστό Εργαζόμενοι με καθήκοντα γραμματείας || 4 || 7 || 2,6 Εργαζόμενοι στην παροχή γενικών υπηρεσιών και στις πωλήσεις || 5 || 7 || 2,6 Βιοτέχνες και εργαζόμενοι σε παραπλήσια επαγγέλματα || 7 || 21 || 7,8 Χειριστές βιομηχανικών εγκαταστάσεων και μηχανημάτων και συναρμολογητές || 8 || 53 || 19,6 Στοιχειώδη επαγγέλματα || 9 || 182 || 67,4 16. Σύμφωνα με το άρθρο 7 του κανονισμού (ΕΚ) αριθ. 1927/2006, η Αυστρία έχει επιβεβαιώσει ότι εφαρμόζει πολιτική ισότητας μεταξύ γυναικών και ανδρών αλλά και μη διακρίσεων και θα εξακολουθήσει να την εφαρμόζει κατά τα διάφορα στάδια εφαρμογής και, ιδίως, όσον αφορά την πρόσβαση στο ΕΤΠ. Περιγραφή της θιγόμενης περιοχής και των αρχών και ενδιαφερόμενων μερών της 17. Σε επίπεδο NUTS II, οι απολύσεις αφορούν την περιοχή Land Niederösterreich (AT12), Κάτω Αυστρία, μία από τις εννέα ομόσπονδες επαρχίες της Αυστρίας και στο επίπεδο NUTS III την περιοχή Wiener Umland/Sudteil (AT127), και ειδικότερα την περιοχή Bruck an der Leitha και του δήμου Hainburg. 18. Οι κύριοι ενδιαφερόμενοι είναι η επαρχιακή κυβέρνηση της περιοχής Niederösterreich (niederösterreichische Landesregierung), οι περιφερειακές και τοπικές δημόσιες υπηρεσίες απασχόλησης (Landesgeschäftsstelle Niederösterreich· Bezirksstelle Bruck/Leitha des Arbeitsmarktservice AMS), ο δήμος Hainburg και, ως κοινωνικοί εταίροι, το Επιμελητήριο Εργασίας της Niederösterreich (Arbeiterkammer Niederösterreich· από πλευράς εργαζομένων, το Οικονομικό Επιμελητήριο της Αυστρίας (Wirtschaftskammer Österreich· από πλευράς εργοδοτών), καθώς και συνδικαλιστικές οργανώσεις εργαζομένων στον ιδιωτικό τομέα, στην εκτύπωση, στη δημοσιογραφία και στη χαρτοβιομηχανία (GPA-djp, Gewerkschaft der Privatangestellten, Druck, Journalismus, Papier) και στην Produktionsgewerkschaft PRO-GE, όλες υπό την αιγίδα της Ομοσπονδίας Συνδικάτων της Αυστρίας (Österreichische Gewerkschaftsbund /ÖGB)[13]. Αναμενόμενος αντίκτυπος των απολύσεων όσον αφορά την απασχόληση σε τοπικό, περιφερειακό ή εθνικό επίπεδο 19. Η Αυστρία προβάλλει το επιχείρημα ότι το κλείσιμο της Austria Tabak στην εγκατάσταση του Hainburg είχε σημαντικό αντίκτυπο τόσο στις τοπικές όσο και στις περιφερειακές αγορές εργασίας. Εφόσον η Austria Tabak ήταν ο δεύτερος μεγαλύτερος εργοδότης, στον οποίο υπάγονταν πολλές μικρές επιχειρήσεις, το κλείσιμο έχει ως αποτέλεσμα να βρεθεί η περιοχή Bruck an der Leitha σε ιδιαίτερα δύσκολη κατάσταση. Τον Σεπτέμβριο του 2011, ο αριθμός των θέσεων εργασίας είχε μειωθεί σχεδόν κατά το ήμισυ (– 47%), σε σύγκριση με τον ίδιο μήνα του προηγούμενου έτους, ενώ στην περιοχή Niederösterreich (επίπεδο NUTS II) και σε εθνικό επίπεδο, η μείωση αυτή ήταν πολύ χαμηλότερη (- 4% και - 7%, αντίστοιχα). 20. Σύμφωνα με τις αυστριακές αρχές, η αγορά εργασίας βρίσκεται σε ύφεση επίσης και σε επίπεδο NUTS III («Wiener Umland – Sudteil»). Τα στατιστικά στοιχεία δείχνουν ότι ήδη από το 2006 έως το 2010, η περιοχή αυτή είχε τα υψηλότερα ποσοστά ανεργίας μεταξύ των επτά περιφερειών NUTS III της Niederösterreich[14]. Η στροφή σε άλλους τομείς δεν είναι, επομένως, εύκολη επιλογή για τους απολυμένους εργαζομένους, και το γεγονός ότι πολλοί από αυτούς είχαν σχετικά χαμηλά αμειβόμενες θέσεις εργασίας, καθιστά ένα νέο ξεκίνημα ακόμη πιο δύσκολο. 21. Σε επίπεδο NUTS II, η περιοχή Land Niederösterreich έχει επίσης πληγεί από άλλες μαζικές απολύσεις για τις οποίες υποβλήθηκαν αιτήσεις για το ΕΤΠ στην Επιτροπή: 704 απολύσεις στον μεταλλουργικό τομέα το 2009[15] και 1 274 απολύσεις στον τομέα των οδικών μεταφορών το 2010[16]. Συντονισμένη δέσμη εξατομικευμένων υπηρεσιών προς χρηματοδότηση και λεπτομερής περιγραφή των εκτιμώμενων δαπανών, συμπεριλαμβανομένης της συμπληρωματικότητάς της με ενέργειες που χρηματοδοτούνται από τα διαρθρωτικά ταμεία 22. Προτείνονται οι ακόλουθοι τύποι μέτρων, ο συνδυασμός των οποίων θα σχηματίσει μια συντονισμένη δέσμη εξατομικευμένων υπηρεσιών με στόχο την επανένταξη των στοχευομένων 270 εργαζομένων στην αγορά εργασίας. Τα μέτρα θα καλύπτουν τους 210 πρώην εργαζομένους στην Austria Tabak μέσω ενός ιδρύματος εργασίας τύπου επιχείρησης (Unternehmensstiftung Austria Tabak) όπως ορίζεται στην ομοσπονδιακή οδηγία AMF/23-2011[17], που θεσπίστηκε στις 1.12.2011 στο πλαίσιο του κοινωνικού σχεδίου που ολοκληρώθηκε λίγους μήνες νωρίτερα. Τα μέτρα για τις 60 πρώην εργαζομένους σε επιχειρήσεις - προμηθευτές και παραγωγούς επόμενων σταδίων θα οργανωθούν εκτός του ιδρύματος εργασίας. 23. Το επωνυμία του οργανισμού που είναι υπεύθυνος για την εφαρμογή των μέτρων στο πλαίσιο του ιδρύματος εργασίας και για το συντονισμό με τις περιφερειακές της δημόσιας υπηρεσίας απασχόλησης (AMS, Arbeitsmarktservice) είναι η waff arbeitsintegrations GmbH, Βιέννη, ενώ τα μέτρα για τους πρώην εργαζομένους σε επιχειρήσεις - προμηθευτές και παραγωγούς επόμενων σταδίων οργανώνονται από την FAB, Βιέννη (www.fab.at). Και οι δύο οργανώσεις είναι ειδικευμένες στη στήριξη της επανένταξης των εργαζομένων στην απασχόληση, μεταξύ άλλων με την απόκτηση βιώσιμων προσόντων. Οι δύο φορείς υλοποίησης, σε συνεργασία με τις τοπικές υπηρεσίες απασχόλησης, αξιολογούν τη σημασία του κάθε μέτρου για την αγορά εργασίας, και παρακολουθούν την εξέλιξη του κάθε επιμέρους εργαζομένου ώστε να εξασφαλίζεται ότι τα σχέδια που συμφωνήθηκαν στις αρχικές φάσεις του προγράμματος πραγματοποιούνται. Επίσης η Waff και η FAB ελέγχουν τη συμμόρφωση των μέτρων με τους κανόνες του ιδρύματος (Stiftungsordnung) και τη σχετική νομοθεσία. Σύμφωνα με την παράγραφο 18 του Arbeitslosenversicherungsgesetz (ALVG) και ανάλογα με το προηγούμενο πρότυπο ωραρίου εργασίας του κάθε ατόμου, οι εργαζόμενοι πρέπει να συμμετέχουν με καθεστώς πλήρους απασχόλησης, συμπεριλαμβανομένου του χρόνου μάθησης. Αυτό τεκμηριώνεται με τακτικές εκθέσεις και πιστοποιητικά που επιβεβαιώνουν τη συμμετοχή των εργαζομένων στα μέτρα. · Πληροφορίες σχετικά με το ίδρυμα εργασίας και την εισαγωγή τους: Γενικές πληροφορίες για τους 210 πρώην εργαζομένους της Austria Tabak GmbH με τη δυνατότητα γι’ αυτούς να υποβάλουν αίτηση για εγγραφή στο ίδρυμα εργασίας. · Επαγγελματικός προσανατολισμός: Αυτή είναι η πρώτη ενέργεια που πραγματοποιείται αφού ο εργαζόμενος έχει εγγραφεί στο ίδρυμα εργασίας ή στο καθεστώς στήριξης που διοργανώνονται από τη FAB. Καλύπτεται με προϋπολογισμό για το σύνολο των 270 εργαζομένων και διαρκεί συνήθως έξι εβδομάδες με τη δυνατότητα παράτασης για μερικές ακόμη εβδομάδες σε συγκεκριμένες περιπτώσεις. Συνίσταται σε μια ανάλυση του επαγγελματικού και προσωπικού δυναμικού κάθε εργαζομένου και στον καθορισμό ενός ρεαλιστικού σχεδίου επαγγελματικής διαδρομής που αποτελεί τη βάση για τις επακόλουθες ενέργειες του εργαζόμενου. Κατά το μέτρο αυτό, οι εργαζόμενοι μπορούν επίσης να παρακολουθήσουν σύντομες περιόδους πρακτικής άσκησης σε μια επιχείρηση (δοκιμαστικά, μέγιστης διάρκειας πέντε ημερών). Τα άτομα που έχουν τη δυνατότητα να δημιουργήσουν δική τους επιχείρηση κατευθύνονται προς το πρόγραμμα ίδρυσης επιχειρήσεων της AMS που χρηματοδοτείται από πόρους εκτός ΕΤΠ. · Ατομική κατάρτιση: Έχει προγραμματιστεί για 225 εργαζομένους και μπορεί να καλύψει κάθε επιμόρφωση που έχει εγκριθεί από τη δημόσια υπηρεσία απασχόλησης στον κατάλογο μέτρων της και η οποία είναι απαραίτητη ή χρήσιμη για τη βελτίωση των δυνατοτήτων επανένταξης του ατόμου. Άλλοι κύκλοι μαθημάτων μπορούν να εγκριθούν από την AMS σε ατομική βάση εάν οι τελευταίοι είναι σύμφωνοι με την συμφωνηθείσα επαγγελματική διαδρομή του εργαζομένου. Σκοπός της Niederösterreich είναι η αναβάθμιση των δεξιοτήτων ή η επανεκπαίδευση όσο το δυνατόν περισσότερων εργαζομένων, πριν αυτοί αρχίσουν την αναζήτηση νέας εργασίας, ώστε να προετοιμαστούν για τις μελλοντικές ανάγκες απασχόλησης της περιφέρειας (π.χ. αντιμετώπιση της δημογραφικής γήρανσης, μεταστροφή σε μια πιο πράσινη οικονομία βασισμένη στη γνώση κλπ.). Ανάλογα με το μορφωτικό τους επίπεδο και τον βαθμό των δεξιοτήτων τους, οι εργαζόμενοι διαθέτουν ποικίλες δυνατότητες. Για παράδειγμα, άτομα χαμηλής εξειδίκευσης μπορούν να ολοκληρώσουν μαθητεία περιορισμένου χρόνου (περίπου 50% της περιόδου που απαιτείται) και να παρακολουθήσουν, παράλληλα, μαθήματα σε αίθουσα διδασκαλίας. Τα άτομα υψηλότερου τεχνικού και/ή εκπαιδευτικού επιπέδου μπορούν να εγγραφούν σε ανώτερες τεχνικές και επαγγελματικές σχολές («Berufsbildende Höhere Schulen») στο πλαίσιο του αυστριακού συστήματος επαγγελματικής εκπαίδευσης και κατάρτισης ενηλίκων (zweiter Bildungsweg für Erwachsene). Η επιμόρφωση στοχεύει σε ποικίλους τομείς όπως οι πράσινες θέσεις εργασίας, η υγεία και η περίθαλψη, οι τεχνολογίες της πληροφορίας, οι επιστήμες, ο τουρισμός και άλλοι τομείς. Ένα μέρος της επαγγελματικής κατάρτισης δεν θα χρειαστεί να συγχρηματοδοτηθεί από το ΕΤΠ δεδομένου ότι χρηματοδοτείται στο πλαίσιο του αυστριακού εκπαιδευτικού συστήματος (που δέχεται μικτή χρηματοδότηση από εθνικές, περιφερειακές και τοπικές πηγές)[18]. Σε περιπτώσεις κατά τις οποίες ένα συμφωνημένο πρόγραμμα επιμόρφωσης διαρκεί περισσότερο από την περίοδο εφαρμογής του ΕΤΠ, η πρόσθετη χρηματοδότηση θα παρέχεται από το ίδρυμα. · Διαβούλευση και στήριξη κατά τη διάρκεια της κατάρτισης: Κατά την περίοδο που οι εργαζόμενοι συμμετέχουν σε μέτρα κατάρτισης και εξειδίκευσης παρακολουθούνται από συμβούλους εξέλιξης σταδιοδρομίας της waff Arbeitsintegrations GmbH και της FAB που παρέχουν υποστήριξη σε περίπτωση ανάγκης. Αυτή η συνεργασία συμβούλου – εργαζομένου εξασφαλίζει την επιτυχή ολοκλήρωση των συμφωνημένων σχεδίων επαγγελματικής πορείας. Το μέτρο αυτό χρηματοδοτήθηκε για 225 εργαζόμενους. · Περίοδοι άσκησης σε επιχείρηση κατά τη διάρκεια της κατάρτισης: Μια σημαντική πτυχή της δέσμης μέτρων στήριξης είναι ο συνδυασμός θεωρητικής και πρακτικής μάθησης. Προβλέπονται τρία διαφορετικά είδη πρακτικής άσκησης εργασίας, με διαφορετική διάρκεια και σαφώς προσδιορισμένα δικαιώματα και υποχρεώσεις που πρέπει να συμφωνηθούν από την AMS. Το μέτρο αυτό χρηματοδοτήθηκε για 85 εργαζόμενους. · Ενίσχυση ενεργητικής αναζήτησης εργασίας: Αυτό παρέχει στους εργαζόμενους εξατομικευμένη βοήθεια για να αναζητήσουν νέα θέση εργασίας, όπως η τεχνική προετοιμασίας για επαγγελματικές συνεντεύξεις / δοκιμασίες επιλογής, κ.λπ. Ανάλογα με το προφίλ και την κατάσταση κάθε εργαζομένου, η ενεργητική αναζήτηση εργασίας δύναται να αρχίσει είτε άμεσα μετά τον επαγγελματικό προσανατολισμό, είτε με την ολοκλήρωση μιας επιμέρους διαδρομής επιμόρφωσης. Οι δημόσιες υπηρεσίες απασχόλησης ενημερώνονται όταν ο εργαζόμενος εισέρχεται στο στάδιο αναζήτησης εργασίας. Τα άτομα που αναζητούν εργασία μπορούν να δοκιμάσουν μια μελλοντική νέα θέση εργασίας κατά τη διάρκεια μίας εβδομάδας. Η κανονική διάρκεια της εν λόγω ενότητας περιορίζεται σε 14 εβδομάδες, με δυνατότητα ανανέωσης για 8 επιπλέον εβδομάδες για συμμετέχοντες ηλικίας άνω των 50 ετών ή για 14 ακόμη εβδομάδες για άτομα με μειωμένη ικανότητα προς εργασία. Το μέτρο αυτό χρηματοδοτήθηκε για 40 εργαζόμενους. · Τοποθέτηση: Σε εξαιρετικές και σαφώς καθορισμένες περιπτώσεις, ένας συνδυασμός θεωρητικής εκπαίδευσης και πρακτικής κατάρτισης κατά την απασχόληση είναι δυνατόν να διοργανωθεί άμεσα με έναν εργοδότη. Τα δικαιώματα και οι υποχρεώσεις των επιχειρήσεων και των εργαζομένων καθορίζονται σε γραπτή συμφωνία που πρέπει να εγκριθεί από τη δημόσια υπηρεσία απασχόλησης (AMS). Το μέτρο αυτό προβλέπει ότι προσφέρεται στον εργαζόμενο εργασία βάσει σύμβασης στην επιχείρηση είτε άμεσα μετά την ολοκλήρωση της κατάρτισης ή σε μια συμφωνημένη ημερομηνία. Το μέτρο αυτό χρηματοδοτήθηκε για 60 εργαζομένους. · Εντατική υποστήριξη για εργαζομένους ηλικίας άνω των 50 ετών: Μια περιεκτική δέσμη μέτρων είναι διαθέσιμη για τις ειδικές ανάγκες και περιστάσεις των ηλικιωμένων εργαζομένων για να διευκολύνει την επανένταξή τους στην εργασία και για να τους αναγνωριστεί το δικαίωμα στην απασχόληση έως την ηλικία συνταξιoδότησης. Το μέτρο αυτό χρηματοδοτήθηκε για έξι εργαζομένους. · Επίδομα κατάρτισης (ausbildungsbedingte Zuschussleistung/Stipendien)[19]: Το επίδομα αυτό καταβάλλεται για 210 πρώην εργαζομένους της Austria Tabak GmbH μόνο για τη διάρκεια της συμμετοχής τους στα μέτρα κατάρτισης στο πλαίσιο του ιδρύματος εργασίας. Το ποσό είναι 200 ευρώ ανά άτομο και μήνα. Παρέχει στον εργαζόμενο τη δυνατότητα να καλύπτει τα έξοδα ταξιδιού και εκπαιδευτικού υλικού. Το επίδομα αυτό, σε συνδυασμό με το επίδομα διαβίωσης, δεν πρέπει να υπερβαίνει το βασικό όριο χορήγησης επιδόματος ανεργίας ενός εργαζομένου. Η καταβολή των επιδομάτων ανεργίας διακόπτεται κατά τη διάρκεια της περιόδου χορήγησης των εν λόγω επιδομάτων κατάρτισης. · Επίδομα διαβίωσης κατά την κατάρτιση και την ενεργό αναζήτηση εργασίας (Schulungsarbeitslosengeld)[20]: Αυτό το επίδομα έχει προϋπολογιστεί και για τους 210 εργαζόμενους και θα καταβάλλεται μόνο κατά τη διάρκεια της συμμετοχής τους στην κατάρτιση και της εφαρμογής ενεργητικών μέτρων επανένταξης εντός του ιδρύματος εργασίας. Επιτρέπει τη σοβαρή και πλήρη συμμετοχή του κάθε απολυμένου στην εφαρμογή των μέτρων. Το ποσό ανέρχεται σε 1000 ευρώ ανά άτομο τον μήνα και προϋπολογίστηκε για 13 μήνες (μέσο ποσό, εφόσον τα πραγματικά ποσά εξαρτώνται από τον μισθό του κάθε εργαζόμενου πριν την απόλυση και από την περίοδο κατά την οποία κάθε εργαζόμενος καλύπτονται από τα ενεργητικά μέτρα). Το εν λόγω επίδομα, σε συνδυασμό με το επίδομα κατάρτισης, δεν πρέπει να υπερβαίνει το βασικό όριο χορήγησης επιδόματος ανεργίας ενός εργαζομένου. Η καταβολή των επιδομάτων ανεργίας διακόπτεται κατά τη διάρκεια χορήγησης τα εν λόγω επιδομάτων διαβίωσης. · Επίδομα διαβίωσης κατά την κατάρτιση και την ενεργό αναζήτηση εργασίας μέτρα, και επίδομα απόκτησης προσόντων (Beihilfe zur Deckung des Lebensunterhaltes (DLU) und Qualifizierungsbonus)[21]: Το εν λόγω επίδομα/πριμοδότηση έχει εγγραφεί στον προϋπολογισμό για 60 πρώην εργαζομένους σε επιχειρήσεις - προμηθευτές και παραγωγούς επόμενων σταδίων μόνο για τη διάρκεια της συμμετοχής τους στην κατάρτιση και στα μέτρα ενεργού επανένταξης στο πλαίσιο του σχεδίου ΕΤΠ (που υποστηρίζεται από FAB). Επιτρέπει τη σοβαρή και πλήρη συμμετοχή του κάθε απολυμένου στην εφαρμογή των μέτρων. Εργαζόμενοι που συμμετέχουν σε μεγαλύτερης διάρκειας μέτρα κατάρτισης (άνω των τριών μηνών με τουλάχιστον 25 ώρες την εβδομάδα) λαμβάνουν πρόσθετη πριμοδότηση προσόντων (λιγότερο από 10 ευρώ την ημέρα). Το κατά προσέγγιση ποσοστό για το επίδομα διαβίωσης ανέρχεται σε 1 000 ανά άτομο/μήνα και έχει υπολογιστεί στον προϋπολογισμό για διάστημα ελαφρώς μικρότερο από 13 μήνες (μεγέθη μέσου όρου, καθώς τα πραγματικά ποσά εξαρτώνται από κάθε εργαζόμενο μισθό πριν από την απόλυση και την περίοδο κατά τη διάρκεια της οποίας κάθε εργαζόμενος παραμένει στα ενεργητικά μέτρα). Το επίδομα αυτό δεν δύναται να υπερβαίνει το βασικό όριο χορήγησης επιδόματος ανεργίας ενός εργαζομένου. Η καταβολή των επιδομάτων ανεργίας διακόπτεται κατά τη διάρκεια χορήγησης τα εν λόγω επιδομάτων διαβίωσης. · Μετέπειτα επιμέλεια σε νέα θέση: Η δραστηριότητα αυτή, η οποία διατίθεται κατόπιν ατομικής αίτησης, μπορεί να διαρκέσει έως 26 εβδομάδες από τη στιγμή που ένας εργαζόμενος έχει αναλάβει νέα εργασία και αφού έχουν απομακρυνθεί από το ίδρυμα εργασίας. Το μέτρο αυτό αποτελεί συμβολή στη βιωσιμότητα της νέας σχέσης εργοδότη – εργαζομένου και βοηθά να αποτραπούν οι απώλειες θέσεων εργασίας. Η διαδικασία αυτή χρηματοδοτήθηκε για 37 εργαζόμενους. 24. Οι δαπάνες για την εκτέλεση του ΕΤΠ, οι οποίες περιλαμβάνονται στην αίτηση, σύμφωνα με το άρθρο 3 του κανονισμού (ΕΚ) αριθ. 1927/2006, καλύπτουν προπαρασκευαστικές εργασίες, δραστηριότητες ενημέρωσης και δημοσιότητας, καθώς και ελέγχου και διαχείρισης του ιδρύματος εργασίας. Το διαχειριστικό κόστος του ιδρύματος εργασίας υπολογίζεται με βάση ένα κατ’ αποκοπή ποσοστό (75 000 ευρώ για την περίοδο εφαρμογής του ΕΤΠ). Όλοι οι συμμετέχοντες στην εφαρμογή των μέτρων δεσμεύονται να γνωστοποιούν την παροχή της στήριξης από το ΕΤΠ. 25. Οι εξατομικευμένες υπηρεσίες που παρουσίασαν οι αυστριακές αρχές είναι ενεργητικά μέτρα για την αγορά εργασίας εντός του πλαισίου των επιλέξιμων δράσεων που ορίζονται στο άρθρο 3 του κανονισμού (ΕΚ) αριθ. 1927/2006. Οι αυτσριακές αρχές εκτιμούν ότι το συνολικό κόστος ανέρχεται σε 6 064 615 ευρώ, εκ των οποίων οι δαπάνες για τις εξατομικευμένες υπηρεσίες ανέρχονται σε 5 864 615 ευρώ και ότι οι δαπάνες για τη χρήση του ΕΤΠ ανέρχονται σε 200 000 ευρώ (3,3 % του συνολικού ποσού). Η συνολική συνεισφορά που ζητείται από το ΕΤΠ είναι 3.941.999 ευρώ (65 % του συνολικού κόστους). Δράσεις || Εκτιμώμενος αριθμός εργαζομένων για τους οποίους ζητείται ενίσχυση || Εκτιμώμενο κόστος ανά εργαζόμενο για τον οποίο ζητείται ενίσχυση (σε ευρώ) || Συνολικό κόστος (ΕΤΠ και εθνική συγχρηματοδότηση) (σε ευρώ) Εξατομικευμένες υπηρεσίες (άρθρο 3 πρώτο εδάφιο του κανονισμού (EΚ) αριθ. 1927/2006) Πληροφορίες σχετικά με το ίδρυμα εργασίας και εγγραφή || 210 || 100 || 21 000 Επαγγελματικός προσανατολισμός (Berufsorientierung) || 270 || 1 090 || 294 300 Ατομική κατάρτιση εξειδίκευσης (Individuelle Qualifizierung) || 225 || 4 560 || 1 026 000 Διαβούλευση και στήριξη κατά τη διάρκεια της εκπαίδευσης: (Bildungsbegleitung) || 225 || 767 || 172 575 Εταιρικές περίοδοι άσκησης κατά τη διάρκεια της εκπαίδευσης (Praktika während der Qualifizierung) || 85 || 200 || 17 000 Ενίσχυση ενεργητικής αναζήτησης εργασίας (Aktive Arbeitssuche) || 40 || 300 || 12 000 Τοποθέτηση (πρακτική εκπαίδευση με νέο εργοδότη, συνδυασμένη με διδασκαλία σε τάξη) || 60 || 650 || 39 000 Εντατική ενίσχυση για εργαζομένους άνω των 50 ετών || 6 || 200 || 1 200 Επίδομα κατάρτισης (ausbildungsbedingte Zuschussleistung/Stipendien) || 210 || 3 600 || 756 000 Επίδομα διαβίωσης κατά τη διάρκεια της κατάρτισης και της ενεργητικής αναζήτησης εργασίας (Schulungsarbeitslosengeld) || 210 || 13 000 || 2 730 000 Επίδομα διαβίωσης κατά τη διάρκεια της κατάρτισης και της ενεργητικής αναζήτησης εργασίας και πριμοδότηση απόκτησης προσόντων (Beihilfe zur Deckung des Lebensunterhaltes (DLU) und Qualifizierungsbonus) || 60 || 13 000 || 780 000 Μετέπειτα επιμέλεια σε νέα θέση: (Nachbetreuung) || 37 || 420 || 15 540 Υποσύνολο εξατομικευμένων υπηρεσιών || || 5 864 615 Δαπάνες για τη χρήση του ΕΤΠ [τρίτο εδάφιο του άρθρου 3 του κανονισμού (ΕΚ) αριθ. 1927/2006] Προπαρασκευαστικές δραστηριότητες || || 25 000 Διαχείριση του ιδρύματος εργασίας || || 75 000 Πληροφόρηση και δημοσιότητα || || 35 000 Δραστηριότητες ελέγχου || || 65 000 Υποσύνολο δαπανών για τη χρήση του ΕΤΠ || || 200 000 Σύνολο εκτιμώμενου κόστους || || 6 064 615 Συνεισφορά ΕΤΠ (65 % του συνολικού κόστους) || || 3 941 999 26. Σύμφωνα με τις αυστριακές αρχές, τα μέτρα που περιγράφονται ανωτέρω είναι συμπληρωματικά προς τις ενέργειες που χρηματοδοτούνται από τα διαρθρωτικά ταμεία. Το τρέχον αυστριακό επιχειρησιακό πρόγραμμα ΕΚΤ βάσει του στόχου 2 εστιάζεται κυρίως στους μακροχρόνια ανέργους (και σε μικρότερο βαθμό για τους μεγαλύτερης ηλικίας εργαζομένους και τις γυναίκες που επιθυμούν να επιστρέψουν στην εργασία τους μετά από πιο μακροχρόνια διακοπή της σταδιοδρομίας), ενώ το ΕΤΠ στοχεύει στην παροχή βοήθειας στους εργαζόμενους αμέσως μετά την απόλυσή τους. Δεδομένου ότι η Αυστρία εφαρμόζει διαδικασίες πιστοποίησης δαπανών για τον αποκλεισμό κάθε κινδύνου διπλής χρηματοδότησης, δεν υφίσταται αλληλοκάλυψη μεταξύ των δύο ταμείων. Ημερομηνία(-ες) κατά την(τις) οποία(-ες) άρχισε ή προβλέπεται να αρχίσει η παροχή εξατομικευμένων υπηρεσιών στους θιγόμενους εργαζομένους 27. Την 15η Νοεμβρίου 2011 η Αυστρία άρχισε την παροχή εξατομικευμένων υπηρεσιών στους θιγόμενους εργαζομένους που περιλαμβάνονται στη συντονισμένη δέσμη μέτρων, η οποία προτάθηκε για συγχρηματοδότηση από το ΕΤΠ.15 Συνεπώς, η ημερομηνία αυτή αποτελεί την αφετηρία της περιόδου επιλεξιμότητας για κάθε βοήθεια που θα μπορούσε να χορηγηθεί από το EΤΠ. Διαδικασίες για τη διαβούλευση με τους κοινωνικούς εταίρους 28. Στις 11 Αυγούστου 2011, εκπρόσωποι προσωπικού της Austria Tabak GmbH, Wirtschaftskammer Österreich (εργοδοτική πλευρά), Arbeiterkammer Niederösterreich (πλευρά εργαζομένων) και των συνδικάτων Produktionsgewerkschaft PRO-GE και GPA-djp συμφώνησαν επί ενός κοινωνικού προγράμματος για τους απολυμένους εργαζομένους που περιλαμβάνονται σε σχέδια με σκοπό τη δημιουργία ιδρύματος εργασίας που θα παρέχει στους εργαζόμενους στοχοθετημένη υποστήριξη για την εξεύρεση νέων θέσεων απασχόλησης. Η συμφωνία των κοινωνικών εταίρων ήταν προϋπόθεση για την αναγνώριση του ιδρύματος εργασίας για πρώην εργαζομένους της Austria Tabak από τις αυστριακές υπηρεσίες απασχόλησης (AMS). 29. Η αυστριακή συνεργασία κοινωνικής εταιρικής σχέσης είναι εθελοντική ρύθμιση, κατά βάση άτυπου χαρακτήρα, και δεν υπόκειται σε νομική ρύθμιση[22]. Μόνο όταν οι επιχειρήσεις αποφασίσουν να συμμετάσχουν στην εφαρμογή συγκεκριμένων μέτρων πολιτικής για την αγορά εργασίας υπόκεινται στους εφαρμοστέους κανόνες για τις αυστριακές δημόσιες υπηρεσίες απασχόλησης (AMS). 30. Οι αυστριακές αρχές επιβεβαίωσαν ότι τηρούνται οι απαιτήσεις που ορίζονται από την εθνική νομοθεσία και το δίκαιο της ΕΕ για τις συλλογικές απολύσεις. Πληροφορίες για τις ενέργειες που είναι υποχρεωτικές δυνάμει της εθνικής νομοθεσίας ή σύμφωνα με τις συλλογικές συμβάσεις εργασίας 31. Όσον αφορά την τήρηση των κριτηρίων που προβλέπονται στο άρθρο 6 του κανονισμού (ΕΚ) αριθ. 1927/2006, στην αίτησή τους οι αυστριακές αρχές: · διαβεβαίωσαν ότι η χρηματοδοτική συνεισφορά του ΕΤΠ δεν αντικαθιστά μέτρα που αποτελούν ευθύνη των επιχειρήσεων βάσει της εθνικής νομοθεσίας ή των συλλογικών συμβάσεων· · απέδειξαν ότι οι ενέργειες παρέχουν στήριξη σε μεμονωμένους εργαζομένους και δεν πρόκειται να χρησιμοποιηθούν για την αναδιάρθρωση εταιρειών ή τομέων· · επιβεβαίωσαν ότι οι επιλέξιμες ενέργειες που αναφέρονται ανωτέρω δεν επιχορηγούνται από άλλα χρηματοδοτικά μέσα της Ένωσης. Συστήματα διαχείρισης και ελέγχου 32. Η Αυστρία γνωστοποίησε στην Επιτροπή ότι η Japan Tobacco International (JTI) και οι δημόσιες υπηρεσίες απασχόλησης (AMS) της Niederösterreich θα παράσχουν το 35% της εθνικής συγχρηματοδότησης και την προχρηματοδότηση των δράσεων. Η πρώτη θα αναλάβει το 28% της εθνικής συγχρηματοδότησης και η δεύτερη το 72% (κατά προσέγγιση στοιχεία). 33. Η Αυστρία επιβεβαίωσε ότι η διαχείριση της χρηματοδοτικής συνεισφοράς θα ασκείται από τον ίδιο φορέα ο οποίος διαχειρίζεται το ΕΚΤ: τη μονάδα VI/INT/9 εντός του Ομοσπονδιακού Υπουργείου Εργασίας, Κοινωνικών Υποθέσεων και Προστασίας των Καταναλωτών (BMASK Bundesministerium für Arbeit, Soziales und Konsumentenschutz) που θα ενεργεί ως διαχειριστική αρχή και ως αρχή πληρωμής. Η αρχή δημοσιονομικού ελέγχου για το ΕΤΠ είναι διαφορετική από αυτήν του ΕΚΤ: αυτά τα καθήκοντα για το ΕΤΠ θα τα αναλάβει η μονάδα VI/S/5a του BMASK. 34. Το συντονισμένο πακέτο εξατομικευμένων μέτρων εφαρμόζεται από την Unternehmensstiftung Austria Tabak που διαχειρίζεται η waff Arbeitsintegrations GmbH, Βιέννη σε συνεργασία με τη FAB, Βιέννη, και είναι υπό την εποπτεία της δημόσιας υπηρεσίας απασχόλησης (AMS). Επιπλέον, το BMASK υποστηρίζεται από έναν πάροχο τεχνικής βοήθειας που θα ασκεί επίσης και τον πρωτοβάθμιο έλεγχο. Όλες οι βασικές ρυθμίσεις και υποχρεώσεις ορίζονται σε γραπτές συμφωνίες. Χρηματοδότηση 35. Με βάση την αίτηση της Αυστρίας, η προτεινόμενη συνεισφορά του ΕΤΠ στη συντονισμένη δέσμη εξατομικευμένων υπηρεσιών (καθώς και στη δαπάνη για τη χρήση του ΕΤΠ) ανέρχεται σε 3 941 999 ευρώ, που αντιπροσωπεύει το 65 % του συνολικού κόστους. Η βοήθεια που προτείνει η Επιτροπή για το Ταμείο στηρίζεται στις πληροφορίες που έδωσε η Αυστρία. 36. Λαμβάνοντας υπόψη το μέγιστο δυνατό ποσό χρηματοδοτικής συνεισφοράς από το ΕΤΠ, που καθορίζεται σύμφωνα με το άρθρο 10 παράγραφος 1 του κανονισμού (EΚ) αριθ. 1927/2006, καθώς και τα περιθώρια για την ανακατανομή πιστώσεων, η Επιτροπή προτείνει την κινητοποίηση του ΕΤΠ για το σύνολο του προαναφερόμενου ποσού, το οποίο θα διατεθεί στο πλαίσιο του τομέα 1α του δημοσιονομικού πλαισίου. 37. Το προτεινόμενο ποσό χρηματοδοτικής συνεισφοράς θα αφήνει διαθέσιμο για χρηματοδότηση κατά τη διάρκεια των τελευταίων τεσσάρων μηνών του έτους πάνω από το 25 % του μέγιστου ετήσιου ποσού του ΕΤΠ, όπως απαιτείται από το άρθρο 12 παράγραφος 6 του κανονισμού (ΕΚ) αριθ. 1927/2006. 38. Με την υποβολή της παρούσας πρότασης κινητοποίησης του ΕΤΠ, η Επιτροπή κινεί την απλουστευμένη διαδικασία τριμερών συσκέψεων, όπως προβλέπεται στο σημείο 28 της διοργανικής συμφωνίας της 17ης Μαΐου 2006, ώστε να επιτευχθεί η συμφωνία των δύο σκελών της αρμόδιας για τον προϋπολογισμό αρχής για την ανάγκη χρησιμοποίησης του ΕΤΠ και του απαιτούμενου ποσού. Η Επιτροπή καλεί το πρώτο από τα δύο σκέλη της αρμόδιας για τον προϋπολογισμό αρχής που θα καταλήξει σε συμφωνία για το σχέδιο της πρότασης κινητοποίησης, στο κατάλληλο πολιτικό επίπεδο, να ενημερώσει το άλλο σκέλος και την Επιτροπή για τις προθέσεις του. Σε περίπτωση διαφωνίας ενός εκ των δύο σκελών της αρμόδιας για τον προϋπολογισμό αρχής, θα συγκληθεί επίσημη τριμερής σύσκεψη. 39. Η Επιτροπή υποβάλλει χωριστά αίτηση μεταφοράς για να εγγραφούν στον προϋπολογισμό του 2013 ειδικές πιστώσεις ανάληψης υποχρεώσεων, όπως απαιτείται από το σημείο 28 της διοργανικής συμφωνίας της 17ης Μαΐου 2006. Πηγή των πιστώσεων πληρωμών 40. Οι πιστώσεις από τη γραμμή του προϋπολογισμού του ΕΤΠ θα χρησιμοποιηθούν για την κάλυψη του ποσού των 3 941 999 ευρώ που απαιτούνται για την παρούσα αίτηση. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2011 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (Αίτηση EGF/2011/010 AT/Austria Tabak από την Αυστρία) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τη διοργανική συμφωνία, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και χρηστή δημοσιονομική διαχείριση[23], και ιδίως το σημείο 28, Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση[24], και ιδίως το άρθρο 12 παράγραφος 3, Έχοντας υπόψη την πρόταση της Ευρωπαϊκής Επιτροπής[25], Εκτιμώντας τα ακόλουθα: (1) Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη υποστήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και να τους βοηθήσει να επανενταχθούν στην αγορά εργασίας. (2) Για τις αιτήσεις που υποβλήθηκαν από την 1η Μαΐου 2009 έως τις 30 Δεκεμβρίου 2011 το πεδίο εφαρμογής του ΕΤΠ διευρύνθηκε, ώστε να περιλαμβάνει και την υποστήριξη απολυθέντων εργαζομένων, των οποίων η απόλυση ήταν άμεση συνέπεια της παγκόσμιας χρηματοπιστωτικής και οικονομικής κρίσης. (3) Η διοργανική συμφωνία, της 17ης Μαΐου 2006, επιτρέπει την κινητοποίηση του ΕΤΠ εντός του ετήσιου ανώτατου ορίου των 500 εκατομμυρίων EUR. (4) Η Αυστρία υπέβαλε αίτηση για την κινητοποίηση του ΕΤΠ, όσον αφορά τις απολύσεις στην επιχείρηση Austria Tabak GmbH και σε 14 προμηθευτές και παραγωγούς των επόμενων σταδίων του προϊόντος, στις 20 Δεκεμβρίου 2011 και τη συμπλήρωσε με πρόσθετες πληροφορίες έως τις 9 Οκτωβρίου 2012. Η αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει τη διάθεση ποσού 3.941.999 ευρώ. (5) Κατά συνέπεια, πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς σχετικά με την αίτηση που υπέβαλε η Αυστρία. ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2013, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για την παροχή ποσού 3 941 999 ευρώ σε πιστώσεις ανάληψης υποχρεώσεων και σε πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] ΕΕ C 139 της 14.6.2006, σ. 1. [2] ΕΕ L 406 της 30.12.2006, σ. 1. [3] Σύμφωνα με το άρθρο 3 τρίτο εδάφιο του κανονισμού (ΕΚ) αριθ. 1927/2006. [4] Με έδρα τη Γενεύη η JTI ανήκει στην Japan Tobacco Inc., Ιαπωνία, και είναι μία από τις μεγαλύτερες καπνοβιομηχανίες παγκοσμίως (το 2007: 10,8% της παγκόσμιας αγοράς), μετά την κρατικής ιδιοκτησίας China National Tobacco Corporation (το 2007: 32%), την Philip Morris International (το 2007: 18,7%) και την British American Tobacco (το 2007: 17,1%). Η JTI δραστηριοποιείται σήμερα σε 120 χώρες που απασχολούν 25 000 άτομα. [5] Ο κλάδος 12 της NACE αναθεώρηση 2 περιλαμβάνει τόσο τα προϊόντα καπνίσματος όσο και τα προϊόντα καπνού που δεν καπνίζονται. Η πρώτη κατηγορία περιλαμβάνει τα έτοιμα τσιγάρα καθώς και τα πούρα, τις πίπες και τα στριφτά τσιγάρα. Περιλαμβάνει προϊόντα καπνού που δεν καπνίζονται, όπως ο καπνός για μάσημα ή για εισπνοή. [6] [7] http://www.tobaccoatlas.org: επικαιροποιημένη έκδοση 2012 (τέταρτη). [8] Η Κίνα με 320-350 εκατομμύρια καπνιστές αντιπροσωπεύει μια τεράστια αγορά, σύμφωνα με την ΠΟΥ, την εταιρεία Philip Morris και άλλες πηγές. Περισσότερο από 38% της παγκόσμιας παραγωγής τσιγάρων το 2009 καταναλώθηκε στην Κίνα, ενώ η Ρωσική Ομοσπονδία είναι η επόμενη χώρα με το υψηλότερο ποσοστό κατανάλωσης. Το ποσοστό καπνιστών είναι υψηλότερο στη Ρωσία (περίπου 39% από τα 143 εκατομμύρια του ρωσικού πληθυσμού), σε σύγκριση με 28% από τα 1,3 δισεκατομμύρια του κινεζικού πληθυσμού και 27% από τα 314 εκατομμύρια πληθυσμού των ΗΠΑ. [9] [10] Αυστριακές μάρκες τσιγάρων είναι για παράδειγμα, η Meine Sorte ή η Memphis. Παγκόσμιες εμβληματικές μάρκες είναι, για παράδειγμα, η Camel και η Benson & Hedges. [11] Έως το 1995, η Austria Tabak ήταν κρατικής ιδιοκτησίας και είχε το μονοπώλιο στην Αυστρία για την παραγωγή, την τελειοποίηση και τη διανομή τσιγάρων και άλλων προϊόντων καπνού, όπως φίλτρα. Το 2001 πωλήθηκε στο βρετανικό όμιλο Gallaher Group και η JTI αγόρασε τον όμιλο Gallaher Group συμπεριλαμβανομένης της Austria Tabak το 2007. [12] Η περιοχή αυτή είναι μέρος της περιφέρειας NUTS III "Wiener Umland – Sudteil»· στα νότια συνορεύει με τη μοναδική περιφέρεια «σταδιακής κατάργησης της βοήθειας» NUTS II της Αυστρίας, την επαρχία του Burgenland (βλ. χάρτη). [13] [14] Statistik Austria: Statistisches Jahrbuch 2012 [15] EGF/2010/007 AT/Steiermark-Niederösterreich, ΕΕ L 263 της 7.10.2011. [16] EGF/2011/001 AT/Niederösterreich-Oberösterreich, ΕΕ L 317 της 30.11.2011. [17] Τα αυστριακά ιδρύματα εργασίας αποτελούν ένα ενεργητικό μέσο πολιτικής της αγοράς εργασίας στην Αυστρία για να βελτιωθεί η θέση στην αγορά εργασίας των ατόμων που αναζητούν εργασία. Βασίζονται στον νόμο Arbeitslosenversicherungsgesetz (§ 18) και στις οδηγίες εφαρμογής που εκδίδονται από την υπηρεσία αγοράς εργασίας (AMS). Τελευταία οδηγία AMS: http://www.ams.at/_docs/001_ast_RILI.pdf [18] www.abc.berufsbildendeschulen.at / http://www.kursfoerderung.at/index.php?id=3 http://erwachsenenbildung.at/themen/lebenslanges_lernen [19] Με βάση την § 18 του νόμου Arbeitslosenversicherungsgesetz (ALVG). [20] Με βάση την § 18 του νόμου Arbeitslosenversicherungsgesetz (ALVG). [21] Beihilfe zur Deckung des Lebensunterhaltes (DLU), με βάση την § 35 του νόμου Arbeitslosenversicherungsgesetz (ALVG) και την ομοσπονδιακή οδηγία AMF/3-2012 [22] Δικτυακός τόπος ÖGB [23] ΕΕ C 139 της 14.6.2006, σ. 1. [24] ΕΕ L 406 της 30.12.2006, σ. 1. [25] ΕΕ C […], […], σ. […].